กลเกม DTAC.!?
ทำเอากสทช.ต้องอึ้งกิมกี่.! อ้าปากค้าง ไปไม่เป็นทำอะไรไม่ถูกเลยทีเดียว เมื่อบริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC เดินหมากรุกฆาต.! ยื่นคำฟ้องต่อศาลปกครอง ขอให้ศาลมีคำสั่งเพิกถอนมติกสทช. ที่ไม่ให้ DTAC รับสิทธิมาตรการเยียวยาลูกค้าคลื่น 850 MHz
6 ก.ย. 2561

สำนักข่าวรัชดา
ทำเอากสทช.ต้องอึ้งกิมกี่.! อ้าปากค้าง ไปไม่เป็นทำอะไรไม่ถูกเลยทีเดียว เมื่อบริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC เดินหมากรุกฆาต.! ยื่นคำฟ้องต่อศาลปกครอง ขอให้ศาลมีคำสั่งเพิกถอนมติกสทช. ที่ไม่ให้ DTAC รับสิทธิมาตรการเยียวยาลูกค้าคลื่น 850 MHz
เท่านั้นไม่พอ..ขอให้ศาลมีคำสั่งทุเลาการบังคับตามมติกสทช.และคุ้มครองชั่วคราวผู้ใช้บริการตามมาตรการเยียวยา หลังคลื่น 850 MHz หมดสัญญาสัมปทาน 15 ก.ย. 2561 นี้
“ราจีฟ บาวา” รองซีอีโอค่าย  DTAC ระบุว่า “การยื่นฟ้องต่อศาลปกครองกลาง เพื่อขอให้ลูกค้า DTAC ได้รับสิทธิเข้าสู่มาตรการคุ้มครองผู้ใช้บริการตามประกาศกสทช. เรื่อง มาตรการคุ้มครองผู้ใช้บริการเป็นการชั่วคราว กรณีสิ้นสุดการอนุญาตสัมปทานหรือสัญญาการให้บริการโทรศัพท์เคลื่อนที่ บนคลื่น 850 MHz จนกว่า กสทช.จะนำไปจัดสรรประมูลตามความเหมาะสมต่อไป
จากการที่คลื่นความถี่ DTAC กำลังจะสิ้นสุดสัมปทาน 27 ปี ที่ให้บริการและ DTAC มีหนังสือถึงกสทช. เรียกร้องให้ทบทวนมติเรื่องมาตรการคุ้มครองผู้ใช้บริการชั่วคราวกรณีสิ้นสุดการอนุญาตสัมปทานหลายครั้ง กสทช.ยังไม่ได้มีมติใด ๆ ขณะที่เหลืออีกเพียง 9 วัน ก่อนสิ้นสุดสัมปทาน DTAC จึงต้องยื่นฟ้องเพิกถอนคำสั่งกสทช. เพื่อขอให้ศาลมีคำสั่งกำหนดมาตรการหรือวิธีการคุ้มครองเพื่อบรรเทาทุกข์ชั่วคราว เพื่อสิทธิประโยชน์ของลูกค้า DTAC ในการใช้งานคลื่น 850 MHz”
โอ้ว..หมากเกมนี้..ทั้งจุกทั้งเงิบกันเลย เชื่อว่าไม่มีใครคิดว่า DTAC จะเล่นแบบนี้..!!??
ปฏิเสธไม่ได้ว่าที่ผ่านมา ความสัมพันธ์ระหว่าง DTAC กับกสทช.ไม่ได้ขัดแย้งอะไรกันมากนัก ข้อเสนอต่าง ๆ ของ DTAC ถูกหยิบยกขึ้นมาหารือกันทั้งนอกรอบและในรอบ..ว่ากันว่าบอร์ดบางคนก็เห็นด้วยกับข้อเสนอ DTAC เลยด้วยซ้ำ..แต่ปัญหามันอยู่ที่ว่า “เมื่อยอมให้ DTAC แล้วจะตอบกับสังคมอย่างไร” มากกว่า..!!
ส่วน DTAC พอเข้าใจได้ว่า “ต้องทำ” เพราะการยื่นศาลครั้งนี้..อาจไม่ใช่แต้มต่อกับกสทช. แต่วิถีของธุรกิจจึงต้องรักษาผลประโยชน์ตนเองให้มากสุดเท่าที่จะทำได้ ด้วยเหตุไม่รู้ว่าศาลจะพิจารณาเช่นไร แต่เบื้องต้นประเมินกันว่าจะออกได้ 3 ทางคือ..
1) ศาลไม่รับคำร้องไว้พิจารณาเลย หรือคำร้องตกไป
2) ศาลรับคำร้องไว้พิจารณา พร้อมมีคำสั่งคุ้มครองชั่วคราว จนกว่าจะมีคำสั่งเป็นอื่น
3) ศาลรับคำร้องไว้พิจารณา แต่ไม่มีคำสั่งคุ้มครองชั่วคราว 
ไม่ต้องเดา..ก็ตอบถูกกันว่า DTAC อยากได้ทางเลือกที่ 2 นั่นหมายถึงมติกสทช. 18 ส.ค. 2561 จะไม่มีผลอะไรเลย..ที่สำคัญการประชุมบอร์ดกสทช.วันที่ 12 ก.ย.นี้ จะไม่มีความหมายอะไรเลย หากว่า  DTAC ได้รับการคุ้มครองชั่วคราวด้วยคำสั่งของศาล
ทว่าต้องจับตาประชุมบอร์ดกสทช.จะต่อสู้กับ DTAC ในชั้นศาลอย่างไร จะยื่นคัดค้านคำร้องของ DTAC ด้วยเหตุอะไรบ้าง..ถือเป็นเรื่องเทคนิคทางกฎหมายที่ต้องสู้กันไป
สำหรับนักลงทุนและผู้ถือหุ้น DTAC ระยะสั้น ๆ ต้องลุ้นว่าศาลจะมีคำสั่งอย่างไร..แต่หากศาลสั่งคุ้มครองชั่วคราว ราคาหุ้นมีโอกาสดีดขึ้นตัวแรง (ระยะสั้น ๆ) ได้อีกครั้ง..!?
ในทางกลับหากศาลไม่รับคำร้องหรือรับคำร้อง..แต่ไม่มีคำสั่งคุ้มครองชั่วคราว..อันนี้คงจะต้องตัวใครตัวมันละคร้าบบบ…!!??
…อิ อิ อิ…